જસપાલ ભટ્ટીનો જન્મ પંજાબના અમૃતસર ખાતે થયો હતો. તેઓ એંજીનિયર હતાં, પરંતુ તેમને આ વ્યવસાય રુચ્યો નહિં અને તેમણે કૉલેજકાળથી જ પોતાનું જીવન હાસ્ય તેમજ વ્યંગ્યના નામે કરી દીધું. કૉલેજકાળથી જ તેમણે ભ્રષ્ટાચાર વિરુદ્ધ હાસ્ય તેમજ વ્યંગ્ય વડે અવાજ ઉઠાવવો શરૂ કર્યો. ટેલીવિઝનની દુનિયામાં આવતા અગાઉ ભટ્ટીએ ચંડીગઢના સમચાર પત્ર ધ ટ્રિબ્યૂનમાં કાર્ટૂનિસ્ટ તરીકે કામ કર્યું. ફિલ્મ હોય કે ટીવી કે પછી ગંભીર મુદ્દાઓ, ભટ્ટીએ કાયમ લોકોના ચેહરે સ્મિત જ વિખેર્યું. પરંતુ આજે બેહદ દુઃખદ ક્ષણ છે કારણ કે દેશને હસાવનાર આજે દેશને રવડાવી ગયો.